Die Limpopo polisie is op soek na die drie aanvallers, wat verantwoordelik is vir die moord op die 60-jarige Len Pretorius, wat Vrydagaand op 'n gasteplaas in Tonteldoos, Dullstroom, vermoor is.
Len en sy 52-jarige vrou, Joey Pretorius, het 'n wegbreek na die Bushboys Camp & Cottages geneem. Die egpaar het omstreeks 20:30 terug na hulle rondawel gegaan.
Een van die aanvallers het teen die die paartjie se venster geklop. Len het die gordyn weggetrek, waarna 'n aanvaller hom deur die venster doodgeskiet het.
Die aanvallers het daarna by die rondawel ingegaan en vir Joey oorval. Hulle het aangedring op wapens en geld, waarna Joey aan hulle verduidelik het dat daar nie wapens is nie. Hulle het haar oor die kop geslaan.